
ภูมิปัญญาชาวบ้านในการกวนข้าวมธุปายาส


ภูมิปัญญาชาวบ้านในการกวนข้าวมธุปายาส เป็นความรู้ที่เกิดขึ้นจากประสบการณ์ชีวิตในอดีตผ่านการสังเกต การทดลอง การปฏิบัติแบบลองผิดลองถูกจากประสบการณ์ชีวิตจริงของชาวบ้าน ภูมิปัญญาชาวบ้านเป็นมรดกที่สืบทอดจากรุ่นหนึ่งไปรุ่นหนึ่ง เป็นองค์ความรู้ที่ไม่ตายตัวระหว่างการสืบทอดก็มีการเปลี่ยนแปลงเพื่อให้เข้ากับสิ่งแวดล้อมและสังคมที่เปลี่ยนไปจนกลายเป็นองค์ความรู้ใหม่ที่สังคมปัจจุบันให้การยอมรับ การนำความรู้ในการประกอบพิธีกรรมให้สอดคล้องกับธรรมชาติและท้องถิ่นของตนเองถือเป็นการปรับเปลี่ยนทางภูมิปัญญาเพื่อสืบทอดประเพณีให้คงอยู่ 


ชาวบ้านชุมชนพระเพรง มีความรู้ ความชำนาญ ในเรื่องการกวนข้าวมธุปายาส (ข้าวยาคู) ในอดีตการกวนข้าวมธุปายาสไม่มีสูตรที่แน่นอนตายตัว วัตถุดิบกวนข้าวมธุปายาสขึ้นอยู่กับฤดูกาลของผลไม้ๆ ที่นำมาทำขนมได้ เช่น จำปา ขนุน ทุเรียน ด้วยภูมิปัญญาที่ได้ลองปฏิบัติจริงทำให้มีการคัดเลือกวัตถุดิบที่เหมาะสม วัตถุดิบบางอย่างเมื่อนำมากวนแล้วไม่อร่อย เช่น ผลไม้พวก เงาะ มังคุด ลางสาด มีเมล็ดมากใส่ไปแล้วกวนให้เป็นเนื้อเดียวลำบาก ผลไม้ที่ออกรสชาติเปรี้ยวก็ไม่นิยมนำมาผสมเพราะทำให้ขนมออกรสเปรี้ยวรสชาติไม่อร่อย สูตรการกวนได้รับการปรับปรุง ตัดวัตถุดิบบางอย่างให้คงเหลือแต่วัตถุดิบที่สามารถนำมาทำขนมได้และจำเป็นต้องเพิ่มรายการวัตถุดิบบางอย่างที่หาง่ายเพื่อชูรสให้อร่อยยิ่งขึ้น เช่น โอวัลติน ใส่เพื่อเพิ่มรสชาติและสีสันให้น่ารับประทาน เพิ่มแป้งข้าวเจ้า แป้งข้าวเหนียวสำเร็จรูป ใช้น้ำมันพืชควบคู่กับน้ำมันมะพร้าวเพื่อคอยเติมเพื่อไม่ให้ติดกระทะ และเพิ่มความหอมหวานด้วยนมข้นหวาน ชาวบ้านมีการปรับปรุงดัดแปลงตามการเปลี่ยนแปลงของสังคมที่ปัจจุบันมีความสะดวกขึ้น สามารถดัดแปลงตัดส่วนที่เกินเพิ่มส่วนที่ขาดในส่วนผสมได้อย่างลงตัวรสชาติอร่อย


ด้วยความโดดเด่นในความอร่อยของข้าวมธุปายาส (ข้าวยาคู) ในด้าน สูตรการปรุง เพราะข้าวมธุปายาสของแต่ละท้องถิ่นในจังหวัดนครศรีธรรมราชนั้นมีความแตกต่าง ทั้งในด้านรสชาติและส่วนผสม ไม่มีสูตรที่แน่นอนสามารถดัดแปลงวัตถุดิบและสัดส่วนของส่วนผสมเครื่องปรุงได้ตามความเหมาะสม รสชาติของแต่ละที่จึงแตกต่างกัน สูตรข้าวมธุปายาของชาวบ้านชุมชนบ้านพระเพรงเป็นสูตรเฉพาะมีรสชาติเป็นเอกลักษณ์ได้รับการสืบสอดมาอย่างยาวนานจากบรรพบุรุษ และได้รับการปรับปรุงจากชาวบ้านพระเพรงซึ่งเป็นชุมชนที่เข้มแข็ง สามารถสืบทอดสูตรการกวนข้าว โดยชุมชนให้ความสำคัญและมีการจัดประเพณีกวนข้าวในชุมชนทุกปี ณ วัดพระเพรง  


ด้วยเอกลักษณ์ ด้านรสชาติอร่อยเป็นที่ถูกปากของคนทั่วไปสูตรการปรุงของข้าวมธุปยาส (ข้าวยาคู)  ทำให้ได้รับเกียรติในการเผยแพร่สูตรไปยังชุมชนต่างๆ ทั้งในจังหวัดนครศรีธรรมราช และชุมชนใกล้เคียง ผู้นำของชาวบ้านชุมชนบ้านพระเพรง นำโดยนางชีพ  เสนากัลป์ และชาวบ้านกว่า 50 ชีวิต ได้รับการย่องยกและชื่นชมและได้รับเกียรติเป็นผู้นำในการกวนข้าวมธุปายาสวัดพระมหาธาตุทุกปี


องค์ความรู้ด้านประเพณีกวนข้าวมธุปายาสไม่มีการจดบันทึกเป็นลายลักษณ์อักษร การถ่ายทอดในอดีตส่งผ่านความเชื่อความศรัทธาในวิถีแห่งบุญจากคนรุ่นหนึ่งไปสู่อีกรุ่น การสืบทอดเป็นไปในลักษณะปฏิบัติให้คนรุ่นหลังเห็นเป็นตัวอย่าง กาลเวลาได้สั่งสมประสบการณ์ซึมซับความรู้ อาศัยความคุ้นชินจากการเข้าร่วมพิธีตั้งแต่เยาว์วัย จนมีความชำนาญและสามารถลงมือทำได้สำเร็จ แต่ในปัจจุบันการถ่ายทอดภูมิปัญญาของชาวบ้านมีลักษณะแตกต่างไปจากอดีต จากแต่เดิมลักษณะการถ่ายทอดให้แก่คนรุ่นต่อไปด้วยการปลูกฝังความเชื่อความศรัทธาและปฏิบัติให้เห็นเป็นตัวอย่างพร้อมกับการมีส่วนร่วมของคนในชุมชน ความรู้เหล่านี้จะค่อยๆ ซึมซับจน
กลายเป็นความชำนาญ แต่กระบวนการถ่ายทอดภูมิปัญญาในปัจจุบันมีความยืดหยุ่นสามารถปรับเปลี่ยนวิธีการเพื่อให้กับสถานการณ์ในสังคมปัจจุบัน จึงมีการรวบรวมองค์ความรู้เป็นลายลักษณ์อักษรสืบทอดโดยการนำผู้ที่มีความเชี่ยวชาญเป็นหัวหน้าฝึกอบรม และสาธิตการกวนข้าวมธุปายาสให้แก่ผู้ที่สนใจเพื่อเป็นตัวอย่างในการปฏิบัติยังชุมชนของตน
ประวัติความเป็นมา


ข้าวมธุปายาส  ข้าวทิพย์ หรือ ข้าวยาคู เป็นชื่ออาหารชนิดหนึ่ง สมัยก่อนชาวภาคใต้นิยมทำขึ้นที่วัดทุกๆปีในช่วงเดือน 6 หรือเดือน 10 โดยถือเอาระยะข้าวแตกรวงผลิเม็ดพอเป็นน้ำนม แต่ภายหลังนิยมทำกันในเดือน 3 ช่วงวันมาฆบูชา เป็นประเพณีโบราณที่เกิดจากความเชื่อในพระพุทธศาสนา 


ตามพุทธประวัติ “ข้าวมธุปายาส หรือข้าวยาคู” เป็นข้าวทิพย์ที่นางสุชาดา บุตรีกระฎุมพี มหาเศรษฐี แห่งบ้านเสนานิคม ณ ตำบลอุรุเวลา  ประเทศอินเดียในสมัยพุทธกาล  ซึ่งจัดปรุงขึ้นแล้วนำไปถวายพระมหาบุรุษก่อนที่จะตรัสรู้เป็นพระสัมมาสัมพุทธเจ้า หลังจากพระองค์ได้เสวยข้าวมธุปายาสของนางสุชาดาแล้วก็ได้ทรงบรรลุอภิสัมโพธิญาณในย่ำรุ่งของคืนนั้นเอง จึงเชื่อกันว่า ข้าวมธุปายาส (ยาคู) เป็นยาวิเศษ  เป็นอาหารทิพย์ผู้ใดได้รับประทานจะขจัดโรคร้ายทุกชนิด ช่วยให้สมองดีเกิดปัญญาแก่ ทำให้ผิวพรรณผ่องใส อายุยืนยาว บันดาลความสำเร็จให้แก่ผู้บริโภคด้วย ดังนั้นชาวนครศรีธรรมราชที่มีวิถีชีวิตยึดมั่นในศาสนาพุทธจึงได้ร่วมกันสืบทอด   ประเพณีกวนข้าวมธุปายาส (ข้าวยาคู) โดยกวนที่วัดพระมหาธาตุเป็นสำคัญ
ความเชื่อ


ชาวพุทธเชื่อกันว่า ข้าวมธุปายาส (ข้าวยาคู) เป็นยาวิเศษ  เป็นอาหารทิพย์ผู้ใดได้รับประทานจะขจัดโรคร้ายทุกชนิด ช่วยให้สมองดีเกิดปัญญา ทำให้ผิวพรรณผ่องใส อายุยืนยาว บันดาลความสำเร็จในการประกอบอาชีพเป็นศิริมงคลแก่ผู้บริโภคด้วย 

กำหนดเวลากวนข้าว


การกวนข้าวของชาวตำบลนาสาร ถือเดือนสาม ระยะเวลาที่ข้าวในนากำลังเป็นน้ำนม  โดยใช้วัดเป็นสถานที่กวนข้าวยาคู  
การเตรียมการ
1. เครื่องปรุง  ข้าวมธุปายาส  มีส่วนผสมทั้งหมด 27 ชนิด มีทั้งพืชผลและพืชสมุนไพร ผลไม้ที่มีอยู่ตามฤดูกาลซึ่งแยกประเภทได้ดังนี้
1.1 น้ำนมข้าว  เป็นเครื่องปรุงที่สำคัญที่สุดในการกวนข้าวมธุปายาส ส่วนใหญ่เป็นข้าวที่ได้จากเก็บข้าวที่กำลังมีน้ำนมของชาวบ้าน และข้าวจากแปลงนาสาธิต และแปลงนาชาวบ้านผู้มีจิตศรัธา  นำมาสับด้วยมีด นำมาตำกับครกให้แหลก  แล้วคั้นเอาน้ำนมข้าวแล้วกรองด้วยผ้าขาวให้สะอาด
1.2 ประเภทผลไม้ เช่น ขนุน จำปาดะ ทุเรียนสด ทุเรียนกวน ผลไม้ที่มีในท้องถิ่นตามฤดูกาล  ผลไม้สดทุกชนิดปอกเปลือกแกะเมล็ดออกแล้วหั่นเป็นชิ้นนำไปกวดให้สุกนิ่มเตรียมไว้
1.3 ประเภทพืชผัก ได้แก่ หอมหั่นเป็นชิ้นเล็กๆ  ฟักทองหั่นเป็นชิ้นเล็กๆ และนำไปต้มให้สุกนิ่ม ถั่วลิสงคั่วแล้วนำให้ละเอียด  งาขาว ลูกบัว ข้าวฟ่าง นำไปคั่วเตรียมไว้
1.4 ประเภทพืชมีหัว ได้แก่ เผือก มันเทศ หัวมันหอม ปอกเปลือกหั่นชิ้น นำไปต้มในน้ำกะทิให้สุกนิ่มเตรียมไว้
1.5 ประเภทเครื่องปรุงรส ได้แก่ น้ำผึ้งรวง น้ำตาลทราย น้ำตาลกรวด น้ำตาลปิ๊บ น้ำอ้อย นมสด นมข้น  นมผง  โอวัลติน 
1.6 ประเภทเครื่องเทศ ได้แก่ พริกไทย ลูกกระวาน กานพลู ราแดง ราขาว ราตั๊กแตน ชะเอม ดีปลีเชือก (ดีปลี) ลูกจันทร์ รกจันทร์ ดอกจันทน์ นำเครื่องเทศทั้งหมดคั่วให้มีกลิ่นหอมแล้วนำไปตำร่อนเอาแต่ส่วนที่ละเอียดเตรียมไว้
1.7 ประเภทเภทแป้ง เช่น แป้งข้าวเจ้า แป้งข้าวเหนียว นำมาละลายน้ำแล้วกรองด้วยผ้าขาวบางเตรียมไว้
1.8 มะพร้าว นำไปขูดเอาน้ำกะทิ แล้วเคี่ยวให้แตกมันจนกลายเป็นน้ำมันมะพร้าวพักไว้  ซึ่งต้องกวนล่วงหน้า 2 วัน  และส่วนที่เป็นกะทิสดพักไว้ 
2. การผสมเครื่องปรุง

   
เมื่อเตรียมพร้อมเครื่องปรุงเสร็จ ต่อไปนำเครื่องปรุงผสมในภาชนะขนาดใหญ่ ปรุงรสข้าวมธุปายาสให้มีรสชาติตามที่ต้องการก่อนการกวน เพราะในขั้นตอนการกวนจะไม่มีการปรุงรสเพิ่ม แบ่งส่วนผสมลง 5 กระทะ 
3. การเตรียมอุปกรณ์เตาไฟ

   
อุปกรณ์ มี เตาไฟ ไม้ฟืน และกระทะ จำนวน 5 ใบ ต้องเตรียมไว้ล่วงหน้า การกวนข้าวมธุปายาส (ยาคู) ต้องใช้ความร้อนสูงให้ความร้อนระอุตลอดเวลา การกวนใช้เวลานานหลายชั่วโมงติดต่อกันใช้ฟืนจำนวนมากต้องเตรียมฟืนให้พร้อมและเพียงพอ
4. การเตรียมบุคลากรที่สำคัญในงานพิธีกรรมทางศานา

   1. สาวพรหมจารี  คือสาวพรหมจรรย์ที่บริสุทธิ์ จำนวน 15 คน ต้องแต่งกายนุ่งขาวห่มขาว เพื่อความเป็นศิริมงคลในการกวนข้าวมธุปายาส 

   2. นิมนต์พระสงฆ์ สำหรับสวดชัยมงคลคาถาพร้อมจัดหาเครื่องใช้พิธีสงฆ์ เช่น ด้าย สายสิญจน์ ฯลฯ

  3. พราหมณ์ ผู้ทำพิธบวงสรวงท้าวพังพะการ สิ่งศักดิ์ต่างๆ ในวัด

  4. สายสิญจน์ วงจากพระสงฆ์มาผูกไว้ที่ไม้พาย(ไม้กวน)เพื่อให้สาวพรหมจารีจับไม้พายที่ผูกสายสิญจน์ไว้
5. พิธีกรรม


การกวนข้าวมธุปายาส (ข้าวยาคู)
  

เริ่มด้วยพิธีพราหมณ์ในตอนเช้า เวลา 09.00 น. บวงสรวงท้าวพังพะการ และสิ่งศักดิ์สิทธิ์ในวัดมะม่วงขาว 
ช่วงเย็นเวลา 17.00 น เป็นพิธีสงฆ์ด้วยการบูชาพระรัตนตรัย อาราธนาศีล สาวพรหมจารีรับ
สมาทานศีล พระสงฆ์เจริญชัยมงคลคาถา ประพรมน้ำพระพุทธมนต์ให้สาวพรหมจารี และเริ่มพิธีกวนโยสาวพรหมจารี 15 คน ยืนประจำกระทะละ 3 คน พนักงานนำเครื่องปรุงข้าวมธุปยาส (ข้าวยาคู) วางบนโต๊ะข้างกระทะ ประธานในพิธีเข้าประจำที่กระทะ เริ่มพิธีกวนข้าวมธุปายาส โดยประธานเทเทเครื่องปรุงลงในกระทะ สาวพรหมจารีจับไม้กวน ตั้งแต่เริ่มกวนพระสงฆ์เจริญเจริญชัยมงคลคาถาซึ่งชาวบ้านเรียกกันว่า “ชยันโต” ระหว่างสวดจะต้องให้สาวพรหมจารีกวนจนพระสวดจบ จากนั้นให้ประธานในพิธีเป็นผู้กวนเป็นอันว่าเสร็จพิธี 
สูตรข้าวมธุปายาส (ข้าวยาคู) ของดีชาวบ้านชุมชนพระเพรง
ตำบลนาสาร  อำเภอพระพรหม  จังหวัดนครศรีธรรมราช
(1) น้ำนมข้าว     จำนวน   60 เลียง
ใช้ข้าวตั้งท้อง  นำมาขูดเมล็ดข้าวออกจากรวง ใส่ครกตำ แล้วนำมาคั้นกรองเอาเฉพาะน้ำนมข้าว
(2) ประเภทผลไม้ 
- ขนุน 


จำนวน 200 กก.
- จำปาดะ 

จำนวน 200 กก.
- ทุเรียน
 

จำนวน 200 กก.
- ทุเรียนกวน

จำนวน 9 กก. 

- ผลไม้ที่มีในท้องถิ่นตามฤดูกาล  ผลไม้สดทุกชนิดปอกเปลือกแกะเมล็ดออกแล้วหั่นเป็นชิ้นนำไปกวนให้สุกนิ่มเตรียมไว้
(3) ประเภทพืชผัก 
- ฟักทอง


จำนวน 10 กก.
- ลูกบัว


จำนวน 2 กก.
- งาขาว


จำนวน 2 กก.
- ถั่วลิสง


จำนวน 15 กก.
- หัวหอม


จำนวน 15 กก.
- ข้าวฟ่าง


จำนวน 10 กก.
พืชผักหั่นเป็นชิ้นเล็กๆ  และนำไปต้มให้สุกนิ่ม ถั่วลิสงคั่วแล้วนำให้ละเอียด  งาขาว ลูกบัว ข้าวฟ่าง นำไปคั่วเตรียมไว้
(4)  (4) ประเภทพืชมีหัว 
- มันเทศ 

จำนวน 10 กก.

- เผือก

จำนวน 10 กก.
- หัวมันหอม 
จำนวน 30 กก.
ปอกเปลือกหั่นชิ้น นำไปต้มในน้ำกะทิให้สุกนิ่มเตรียมไว้
(5) ประเภทเครื่องปรุงรส  
· น้ำตาลปิ๊บ 

จำนวน 2 ปิ๊บ 
· น้ำตาลทราย

จำนวน 6 กระสอบ 

· นมข้น  

จำนวน 9 โหล
· นมสด 

จำนวน 18 โหล
· น้ำผึ้งรวง 

จำนวน 9 ขวด หรือมากกว่า  
· น้ำอ้อย 

จำนวน 9 แกลอน 

· โอวัลติน 

จำนวน 10 กก.
 (6) ประเภทพืชสมุนไพร    

เช่น พริกไทย  พริกเชือก ลูกกระวาน อบเชย โกษฐบัว โกษฐพุงปลา โป้ยกั๊ก กานพลู 
จำนวน 4 กก. นำเครื่องเทศทั้งหมดไปอบให้สุกนำไปบดให้ละเอียดแล้วร่อนเอาเฉพาะผง ละเอียด  
(7) ประเภทแป้ง
      - แป้งข้าวเจ้า 

จำนวน 5 ลัง   
      - แป้งข้าวเหนียว 

จำนวน 5 ลัง  
       นำมาละลายน้ำแล้วกรองด้วยผ้าขาวบางเตรียมไว้
(8) ประเภทมะพร้าว และน้ำมัน
· มะพร้าว 

จำนวน 900 ลูก  
· น้ำมันพืช

จำนวน   18 ปี๊บ
หมายเหตุ           สูตรกวนข้าวมธุปายาส  9  กระทะ
อ้างอิง ที่มา           1.   จุลสาร วัฒนธรรมภาคใต้ ประเพณีกวนข้าวมธุปายาส   (ยาคู)


2.   วิทยานิพนธ์  ประเพณีกวนข้าวมธุปายาส  

                       ภาพสะท้อนทางสังคมและวัฒนธรรมของชาวนครศรีธรรมราช  :  กรณีศึกษาวัดพระมหาธาตุวรมหาวิหาร


3.  จากการสัมภาษณ์ นางชีพ  เสนากัลป์ ผู้นำชาวบ้านพระเพรง ตำบลนาสาร อำเภอพระพรหม 


     จังหวัดนครศรีธรรมราช
ขั้นตอนการกวนข้าวมธุปายาส

ขั้นตอนการกวนข้าวของวัดมะม่วงขาว  เริ่มด้วยพิธีบวงสรวงเทพยดา บวงสรวงองค์พ่อพังพการ และสิ่งศักดิ์สิทธิ์ทั้งหลายในตอนเช้าซึ่งเป็นพิธีพราหมณ์ ช่วงเย็นเป็นพิธีกรรมทางพุทธศาสนา  บูชาพระรัตนตรัย  อาราธนาศีล  สาวพรหมจารีรับสมาศีล  พระสงฆ์เจริญชัยมงคลคาถา ประพรมน้ำพระพุทธมนต์ให้สาวพรหมจารี
1. เริ่มพิธีกวนข้าวมธุปายาส

    สาวพรหมจารียืนประจำกระทะ เจ้าหน้าที่นำเครื่องปรุงผสมวางบนเตรียมไว้ข้างกระทะ ประธานในพิธีเข้าประจำกระทะ เริ่มพิธีกวนข้าวโดยประธานเทเครื่องปรุงลงกระทะ สาวพรหมจารีเริ่มกวน พระสงฆ์เจริญชัยมงคลคาถาจนจบเป็นอันเสร็จพิธี ต่อไปใครจะกวนก็ได้
2. วิธีกวน
           การกวนข้าวมธุปายาส ต้องกวนอยู่ตลอดเวลา  เพื่อจะได้ไม่ติดกระทะ เมื่อข้าวเริ่มเหนียวหนืดจะใช้น้ำมันมะพร้าวที่เคี่ยวไว้เติมลงในกระทะ ไม่ให้ข้าวมธุปายาสติดกระทะ ข้าวมธุปายาสจะเปลี่ยนเป็นสีน้ำตาลคล้ำเมื่อกวนเสร็จ
3. ระยะเวลาในการกวนข้าว
     ใช้เวลาตั้งแต่เวลา 17.30 น. ถึง 1.00 น. ใช้เวลาประมาณ 8 - 9 ชั่วโมง แต่ละกระทะจะใช้เวลากวนไม่เท่ากัน เพราะการใส่ส่วนผสม และขนาดของกระทะไม่เท่ากัน รวมทั้งการเติมไฟเชื้อเพลิงแต่ละกระทะไม่เท่ากัน  
4. ตักข้าวมธุปายาสใส่ถาด
   เกลี่ยให้บางๆ ตั้งทิ้งไว้ให้เย็น  ในวันรุ่งขึ้นตัดข้าวมธุปายาสใส่ถุงนำถวายพระยังวัดต่างๆ 
พร้อมแจกจ่ายญาติมิตร  ผู้มีจิตศรัทธา  ที่ร่วมพิธีทุกคน
